seungwon929/Th-miracl huggingface dataset:
คาร์ล ฟิลลิพ เจ้าชายแห่งชวาร์ทเซินแบร์ค

คาร์ล ฟิลลิพ เฟือสท์แห่งชวาร์ทเซินแบร์ค (; 18 เมษายน ค.ศ. 1771 – 15 ตุลาคม ค.ศ. 1820) เป็นจอมพลแห่งราชวงศ์ฮาพส์บวร์คในช่วงสงครามนโปเลียน โดยเข้าสังกัดทหารม้า

คาร์ล ฟิลลิพเกิดที่กรุงเวียนนา เขาเป็นลูกชายของโยฮัน เนโพมุค อันโทน แห่งชวาร์ทเซินแบร์ค และมารี เอเลโอโนเรอ เคาน์เตสแห่งตระกูลเอิททิงเงิน-วัลเลอร์ชไตน์ เขาเป็นหนึ่งในสิบสามพี่น้อง อีกเจ็ดคนตายตั้งแต่วัยเยาว์

เขาเข้ารับราชการในสังกัดทหารม้าในปี ค.ศ. 1788 ปีต่อมาเขาได้อยู่ในสังกัดนายพลฟรันทซ์ โมริทซ์ ฟ็อน ลาซี และนายพลแอ็นสท์ กีเดอ็อน ฟ็อน เลาด็อน เพื่อต่อสู้กับทหารเติร์ก

ค.ศ. 1796 ช่วงสงครามปฏิวัติฝรั่งเศส เขาต้องออกรบในยุทธการที่อัมแบร์คและยุทธการที่เวือทซ์บวร์ค ต่อมาในปี ค.ศ. 1799 ได้รับยศเป็นพลโท ในยุทธการที่โฮเอินลินเดิน เขาได้นำทหารส่วนหนึ่งไปที่ทางปีกขวาของกองทัพออสเตรียที่ถูกทหารฝรั่งเศสโจมตีอย่างกล้าหาญ หลังจากนั้นเขาได้รับคำสั่งจากอาร์ชดยุคคาร์ลให้ไปประจำกับกองหลัง

ค.ศ. 1804 เขาจึงได้รับยศเป็นเจ้าชายแห่งชวาร์ทเซินแบร์ค

ค.ศ. 1805 เขาได้เป็นผู้บัญชาการทหารประจำกองพลของนายพลคาร์ล มัค ฟ็อน ไลเบอริช ตอนที่เมืองอุล์มถูกปิดล้อมโดยกองทัพของนโปเลียน เขาเป็นหนึ่งในกลุ่มทหารม้าใต้สังกัดของอาร์ชดยุคเฟอร์ดินานด์แห่งออสเตรีย-เอสเตซึ่งตัดเส้นทางการเดินทัพของศัตรู

ค.ศ. 1806-1809 เขารับตำแหน่งเป็นเอกอัครราชทูตออสเตรียประจำรัสเซีย แต่ว่ารับตำแหน่งได้ไม่นานก็ต้องรีบกลับบ้านเกิดเพื่อทำศึกในวากรัม แต่ฝ่ายออสเตรียพ่ายแพ้ จึงทำให้ต้องประสานมิตรกับฝรั่งเศสและทำให้นโปเลียนได้สมรสกับองค์หญิงมารี หลุยส์

ค.ศ. 1812 นโปเลียนได้ขอร้องให้เจ้าชายคาร์ลไปช่วยทำการบุกรัสเซีย

ค.ศ. 1813 เมื่อฝรั่งเศสพ่ายแพ้จากการบุกรัสเซีย ทำให้เกิดสงครามสหสัมพันธมิตรครั้งที่หกขึ้นมา และคาร์ล ฟิลลิพได้บัญชาการรบในยุทธการที่ไลพ์ซิชกับยุทธการที่ปารีส และมีบทบาทในสมัยร้อยวันและออกรบในยุทธการวอเตอร์ลู

คาร์ล ฟิลลิพ สมรสกับมารีอา อันนา ฟ็อน โฮเอินเฟ็ลท์ มีบุตรด้วยกัน 3 คน คือหลานชาย คือ
Heavy Object

Heavy Object () เป็นซีรีส์ไลต์โนเวลภาษาญี่ปุ่น เขียนโดย Kazuma Kamachi และภาพโดย Ryō Nagi ตั้งแต่ 2009 ASCII Media Works ได้เผยแพร่รวม 14 เล่ม ภายใต้ชื่อ Dengeki Bunko มีการดัดแปลงเป็นมังงะทั้งหมดสามเล่ม และได้ดัดแปลงเป็นทีวีอนิเมะในเวลาถัดมาโดย J.C.Staff (และ 3DCG โดย Sanzigen) ออกอากาศตั้งแต่ 2 ตุลาคมถึง 25 มีนาคม 2016
วิธีปั้นสาวบ้านให้มาเป็นนางเอกของผม

Saenai Hiroin no Sodatekata () หรือในชื่อสั้น Saekano (冴えカノ) เป็นซีรีส์ไลท์โนเวลภาษาญี่ปุ่นโดย Fumiaki Maruto และภาพโดย Kurehito Misaki Fujimi Shobo เผยแพร่รวม 13 เล่มตั้งแต่กรกฎาคม 2012 ถึงตุลาคม 2017 ภายใต้ Fujimi Fantasia Bunko มีการดัดแปลงเป็นมังงะหนึ่งเล่ม และสอง spin-off และมีการดัดแปลงเป็นอะนิเมะโทรทัศน์โดย A-1 Pictures ซึ่งออกอากาศในระหว่างวันที่ 9 มกราคมถึง 27 มีนาคม 2015 ในช่วง noitamina ของ Fuji TV และได้รับการซื้อลิขสิทธิ์จาก Aniplex of America ซีซันที่สองออกอากาศตั้งแต่วันที่ 6 เมษายน 2017 ถึงวันที่ 23 มิถุนายน 2017 ภาพยนตร์อะนิเมะโดย CloverWorks มีกำหนดจะเปิดตัวในช่วงไตรมาสที่ 4 ของปี 2019
โบอิง 717

โบอิง 717 (Boeing 717) เป็นเครื่องบินโดยสารแบบลำตัวแคบ ใช้เครื่องยนต์ 2 ตัว ติดตั้งอยู่บริเวณตอนท้ายของลำดัวเครื่องบิน ผลิตโดยฝ่ายผลิตเครื่องบินพาณิชย์ ออกแบบโดย แมคดอนเนลล์ดักลาส สามารถบรรทุกผู้โดยสารได้ ถึง 134 คน และมีพิสัยบิน 3,815 กิโลเมตร (2,060 ไมล์ทะเล)

แมคดอนเนลล์ดักลาส และ โบอิง ควบกิจการกันในปี พ.ศ. 2540 ก่อนที่จะมีการผลิต โบอิง 717 เข้าประจำการเมื่อปี พ.ศ. 2542 เป็นโบอิ้ง 717 การผลิตสิ้นสุดลงในเดือนพฤษภาคม พ.ศ. 2549 หลังจากสร้าง 156 ลำ มีเครื่องบินโบอิ้ง 717 จำนวน 148 ลำในประจำการในเดือนกรกฎาคม พ.ศ. 2561

มีดังต่อไปนี้
โคซูเกะ ไซโตะ

โคซูเกะ ไซโตะ () เป็น DJ และคนแต่งเพลงสำหรับเกมเพลงชาวญี่ปุ่น เขาเป็นที่รู้จักจากงานของเขาในเกมในซีรีส์บีมานิโดยโคนามิ เขาผลิตเพลงภายใต้นามแฝงต่าง ๆ เช่น kors k, Eagle, StripE และ teranoid
โครเนอเดนมาร์ก

โครเนอ (, พหูพจน์ kroner) เป็นสกุลเงินอย่างเป็นทางการของเดนมาร์ก, กรีนแลนด์ และหมู่เกาะแฟโร มีการใช้ครั้งแรกในวันที่ 1 มกราคม ค.ศ. 1875 คำว่า "โครเนอ" แปลตรงตัวได้ว่า "มงกุฎ"

หนึ่งโครเนอจะเท่ากับ 100 เออเรอ () โดยคำว่า "øre" อาจจะมาจากคำภาษาละติน "aureus" แปลว่าเหรียญทอง รวมกันทั้งหมดมีเหรียญโครเนอรวม 11 เหรียญ โดยที่เล็กที่สุดคือเหรียญ 50 เออเรอ ก่อนหน้านี้มีเหรียญเออเรอมากกว่านี้ แต่ถูกยกเลิกเนื่องจากเงินเฟ้อ
เหรียญ 2 เออเรอ (เหรียญกษาปณ์เดนมาร์กสมัยสงครามโลกครั้งที่สอง)

เหรียญ 2 เออเรอ () ได้รับการผลิตขึ้นระหว่างการยึดครองเดนมาร์กของเยอรมนีระหว่าง ค.ศ. 1941–1945 และจากนั้นโดยรัฐบาลเดนมาร์กใน ค.ศ. 1947 ผลิตขึ้นครั้งแรกโดยใช้อะลูมิเนียม และจาก ค.ศ. 1942–1947 โดยใช้สังกะสี
โบสถ์เซนต์หลุยส์

โบสถ์เซนต์หลุยส์ () หรือ บางครั้งเรียกว่า วัดเซนต์หลุยส์ เป็นโบสถ์คริสต์นิกายโรมันคาทอลิก ประจำโรงพยาบาลเซนต์หลุยส์และโรงเรียนเซนต์หลุยส์ศึกษา ตั้งอยู่บนถนนสาทรใต้ แขวงยานนาวา เขตสาทร กรุงเทพมหานคร

โบสถ์เซนต์หลุยส์ตั้งชื่อเพื่อถวายเกียรติแด่นักบุญหลุยส์ กษัตริย์แห่งฝรั่งเศส () ซึ่งเป็นศาสนนามของพระคุณเจ้าหลุยส์ โชแรง ผู้สร้างโบสถ์เซนต์หลุยส์ในปี ค.ศ. 1958 และเป็นประมุขมิสซังกรุงเทพฯ ในขณะนั้น
Natural Language Toolkit

Natural Language Toolkit หรือเรียกว่า NLTK เป็นชุดโปรแกรมสำหรับ การประมวลผลภาษาธรรมชาติ (NLP) สำหรับภาษาอังกฤษ โดยเขียนในภาษาไพทอน พัฒนาขึ้นโดย Steven Bird และ Edward Lope ในคณะวิทยาคอมพิวเตอร์และสารสนเทศที่ มหาวิทยาลัยของเพนซิลวาเนียน

NLTK มีความตั้งใจที่จะสนับสนุนการวิจัยและสอนใน NLP หรือสาขาที่เกี่ยวข้อง รวมถึง ภาษาศาสตร์ , ประชานศาสตร์, ปัญญาประดิษฐ์ และ เครื่องเรียนรู้
NLTK ประสบความสำเร็จในการประกอบการเรียนสอน ถูกใช้ใ 32 มหาวิทยาลัย ในอเมริกาและอีก 25 ประเทศใช้ NLTK ในห้องเรียนNLTK สนับสนุนการแบ่งประเภท , ตัดคำ , กำกับไวยากรณ์ประโยค และอื่น ๆ
โรงพยาบาลเซนต์หลุยส์

โรงพยาบาลเซนต์หลุยส์ () หรือบางครั้งสะกดว่า โรงพยาบาลเซ็นต์หลุยส์ เป็นโรงพยาบาลเอกชนขนาดใหญ่ใน เขตสาทร กรุงเทพมหานคร ชื่อและวัตถุประสงค์ของโรงพยาบาลเซนต์หลุยส์นั้นตามพระนามของ นักบุญหลุยส์ กษัตริย์แห่งฝรั่งเศส () ศาสนนามของคุณพ่อหลุยส์ เชอแรง ผู้มีริเริ่มให้สร้างโรงพยาบาล และดำรงตำแหน่งประมุขสังฆราชคณะมิสซังกรุงเทพฯ ในขณะนั้น ซึ่งนักบุญหลุยส์ทรงเป็นกษัตริย์ที่เปี่ยมด้วยพระเมตตาต่อผู้ยากไร้ขาดที่พึ่ง อันสอดคล้องกับการดำเนินงานของโรงพยาบาลเซนต์หลุยส์
การดำเนินงานของโรพยาบาลเป็นไปตามคติที่ว่า "เมตตากรุณาอยู่ที่ใด พระเจ้าสถิต ที่นั่น" (Ubi Caritas, Ibi Deus Est.)หนึ่งในบริการที่นอกเหนือจากบริการเชิงการแพทย์ที่โรงพยาบาลเซนต์หลุยส์มีบริการอย่างพิเศษ คือ ศูนย์พระเมตตา ที่ทำการดูแลผู้ป่วยระยะท้ายที่โรคไม่ตอบสนองต่อการรักษาตามมาตรฐานแล้ว และคาดการณ์การมีชีวิตอยู่ ไม่เกิน 6 เดือน ตามจิตตารมณ์ของนักบุญหลุยส์
โดยผู้ป่วยจะได้รับการดูแล บรรเทาอาการทางกายภาพและทางจิตใจ ผ่านทางกิจกรรมบำบัดทางต่าง ๆ การสนทนาบำบัด (Death Talk) และกิจกรรมทางศาสนา อาทิ พิธีมิสซา การทำบุญอุทิศส่วนกุศล
 ข้อมูลเพิ่มเติม: ศูนย์พระเมตตา โรงพยาบาลเซนต์หลุยส์

คลินิกจิตกุศล ยอห์น ปอล () เป็นคลินิกที่ตรวจรักษาโรคเบื้องต้นโดยไม่เสียค่าใช้จ่าย สำหรับผู้ป่วยยากไร้ และผู้ด้อยโอกาสในชุมชน และในโบสถ์คริสต์ต่าง ๆ รวมถึงบุคลกรของโรงพยาบาลที่ชาดแคลนทุนทรัพย์
คลินิกนี้ถูกตั้งขึ้นเพื่อเฉลิมฉลองการเสด็จเยือนโรงพยาบาลเซนต์หลุยส์อย่างเป็นทางการของสมเด็จพระสันตะปาปาจอห์น ปอลที่ 2 ระหว่างการเสด็จเยี่ยมเยียนประเทศไทยอย่างเป็นทางการ บริการประกอบด้วย
วัดน้อยประจำโรงพยาบาลเซนต์หลุยส์ คือ วัดน้อยพระจิตเจ้า ตั้งอยู่ด้านข้างอาคารจอดรถของโรงพยาบาล ก่อนถึงโบสถ์เซนต์หลุยส์
ช่องแคบการีมาตา

ช่องแคบการีมาตา () เป็นช่องแคบที่มีความกว้างราว 125 ไมล์ (201 กิโลเมตร)
ที่เชื่อมทะเลจีนใต้กับทะเลชวา โดยแบ่งเกาะสุมาตราและเกาะบอร์เนียวของอินโดนีเซีย ช่องแคบนี้อยู่ติดกับชายฝั่งเกาะเบอลีตุงทางทิศตะวันออก และติดกับชายฝั่งเกาะบอร์เนียวทางทิศตะวันตก เป็นช่องแคบที่กว้างที่สุดที่เชื่อมทะเลจีนใต้กับทะเลชวา (ช่องแคบอื่นได้แก่ ช่องแคบบังกาและช่องแคบกัซปาร์) แต่เกาะและปะการังจำนวนมากได้ลดความลึกและกว้างสำหรับการเดินเรือ ฤดูกาลและกระแสน้ำได้รับอิทธิพลจากฤดูมรสุมตะวันออกเฉียงใต้และตะวันตกเฉียงเหนือประจำปี

ช่องแคบนี้เคยใช้เป็นเส้นทางการโจมตีของกองทัพอังกฤษในการโจมตีเกาะชวาปี ค.ศ. 1811 ในหมู่เกาะอินเดียตะวันออกของเนเธอร์แลนด์ เมื่อไม่นานมานี้อินโดนีเซียแอร์เอเชีย เที่ยวบินที่ 8501 ตก
โซยุซ ทีเอ็มเอ-20เอ็ม

โซยุซ ทีเอ็มเอ-20เอ็ม เป็นโครงการอวกาศโซยุซที่เริ่มขึ้ในปี พ.ศ. 2559 โดยมีจุดประสงค์เพื่อไปสถานีอวกาศนานาชาติ หรือ ไอเอสเอส โดยเป็นการส่งนักบินอวกาศสามคนจากโครงการอวกาศเอ็กแพรนดิชัน 47 ไปยังสถานีอวกาศนานาชาติ ทีเอ็มเอ-20เอ็ม เป็นโครงการอวกาศโซยุซครั้งที่ 129 โดยในทีเอ็มเอ-20เอ็มมีนักบินอวกาศที่เป็นผู้บัญชาการ กับวิศวกรประจำเครื่องชาวรัสเซีย และวิศวกรประจำเครื่องชาวอเมริกา

ในโครงการครั้งนี้ ถือว่าเป็นการสิ้นสุดของโครงการอวกาศโซยุซทีเอ็มเอ เพื่อเสริมสมรรถภาพในโครงการอวกาศโซยุซ ที่เริ่มขึ้นในปี พ.ศ. 2559
วันทูโก.เอเชีย

12Go.asia (วันทูโก.เอเชีย) เป็นบริษัท ออนไลน์แทรเวลเอเจนท์ ตั้งอยู่ที่ ประเทศสิงคโปร์ และมีสำนักงานใหญ่อยู่ที่ กรุงเทพมหานคร ประเทศไทย

วันทูโก.เอเชีย ก่อตั้งในปี 2013 ในฐานะบริษัท startup ที่ริเริ่มการขายตั๋ว การรถไฟแห่งประเทศไทย (SRT) และตั๋วรถบัสหลาย ๆ บริษัทผ่านเว็บไซต์ ในเวลาไม่นาน บริษัทได้ออกตั๋ว e-ticket ออนไลน์ในประเทศไทย

ในปี 2014 บริษัทได้รับรางวัล "Most impactful digital innovation" จากงาน Digital Innovation Asia Awards

ในปลาายปี 2017 ระบบจองตั๋วของ 12Go Asia มีจำนวนผู้ให้บริการด้านขนส่งมากกว่า 380 บริษัท มีตั๋วสำหรับจุดหมายปลายทางมากกว่า 3000 สาย และมีรีวิวการใช้บริการของแต่ละบริษัทขนส่งมากกว่า 33,000 รีวิว ตั้งแต่ปี 2013 บริษัทมีพาร์ตเนอร์ทั่วทุกภูมิภาคมากกว่า 10 ประเทศ.

12Go Asia มีธุรกิจหลักแบ่งเป็นสองแนวทาง คือ B2B และ B2C บริษัทให้บริการตั๋วออนไลน์ทั้งตั๋วเครื่องบิน ตั๋วรถไฟ ตั๋วรถบัส ตั๋วเรือเฟอร์รี่ และแท็กซี่รับส่งสนามบิน นอกจากนี้ยังเชื่อมโยงการเดินทางระหว่างประเทศอีกด้วย.

12Go Asia เปิดดำเนินงานในประเทศไทย, กัมพูชา, เวียดนาม, ลาว, พม่า, มาเลเซีย, สิงคโปร์, ฟิลิปปินส์, อินเดีย, จีน และ ญี่ปุ่น.
สีหนุนิยม

สีหนุนิยม () เป็นอุดมการณ์การเมืองของประเทศกัมพูชาที่กล่าวถึงรูปแบบการเป็นผู้นำของพระบาทสมเด็จพระนโรดม สีหนุ[./Sihanoukism#cite_note-1 [1]] ซึ่งมีพรรคการเมืองที่มีการใช้อุดมการณ์สีหนุนิยม ได้แก่ พรรคฟุนซินเปก พรรคสังคมนิยมกษัตริย์ประชาชน และพรรคสังคมราษฎรนิยม[./Sihanoukism#cite_note-2 [2]]
เอซรา มิลเลอร์

เอซรา แมตทิว มิลเลอร์ () เกิด 30 กันยายน ค.ศ. 1992 เป็นนักแสดง นักร้องชาวอเมริกัน มีผลงานภาพยนตร์ยาวเรื่องแรกคือ "Afterschool" (2008) เขารับบทเป็นเควินในภาพยนตร์ชีวิตเรื่อง "We Need to Talk About Kevin" (2011)และร่วมแสดงในภาพยนตร์ที่สร้างจากหนังสือเรื่อง "The Perks of Being a Wallflower" (2012) ในปี 2015 เขาร่วมแสดงในภาพยนตร์ชีวิตเรื่อง "The Stanford Prison Experiment" และภาพยนตร์ตลก "Trainwreck" มิลเลอร์รับบทเป็นครีเดนซ์ แบร์โลนในภาพยนตร์ต่อยอดจาก แฮร์รีพอตเตอร์ เรื่อง "Fantastic Beasts and Where to Find Them" (2016) และภาคต่อ "" (2018)

เขารับบทเป็นแบร์รี แอลเลน/เดอะแฟลชในจักรวาลขยายดีซี โดยได้แสดงครั้งแรกใน "" (2016) และแสดงใน "Suicide Squad" (2016) และต่อมาร่วมแสดงนำใน "Justice League" (2017)
หน่วยบัญชาการต่อสู้อากาศยานและรักษาฝั่ง

หน่วยบัญชาการต่อสู้อากาศยานและรักษาฝั่ง (คำย่อ: สอ.รฝ.) () เป็นหน่วยงานที่ขึ้นตรงต่อกองทัพเรือ มีหน้าที่รับผิดชอบการป้องกันชายฝั่งและต่อต้านอากาศยานในพื้นที่ชายฝั่งทางด้านตะวันออกของประเทศไทย

กองกำลังที่รับผิดชอบรักษาฝั่งและต่อต้านอากาศยานในประเทศไทยนั้นมีความเป็นมาอย่างยาวนาน โดยส่วนในที่ตั้งปัจจุบันของ สอ.รฝ.แต่โดยเดิมนั้นอยู่ในความรับผิดชอบของกองทัพอากาศ
ในปี พ.ศ. 2518 กระทรวงกลาโหมได้อนุมัติหลักการป้องกันภัยทางอากาศ โดยให้กองทัพเรือจัดตั้ง หน่วยต่อสู้ป้องกันภัยทางอากาศ ทำหน้าที่ป้องกันภัยทางอากาศในเขตรับผิดชอบของกองทัพเรือ เช่น ฐานทัพเรือและที่ตั้งสำคัญทางทหาร
ในวันที่ 23 พฤจิกายน พ.ศ. 2524 กองทัพเรือได้ยกระดับหน่วยป้องกันภัยทางอากาศให้ขึ้นเป็น กรมต่อสู้อากาศยานและรักษาฝั่ง ขึ้นตรงต่อฐานทัพเรือสัตหีบโดยใช้พื้นที่ที่ได้รับการมอบคืนจากกองทัพอากาศ
รัฐบาลเปิดโครงการแผนพัฒนาพื้นที่เศรษฐกิจชายฝั่งทะเลภาคตะวันออก โดยในวันที่ 5 เมษายน พ.ศ. 2530 ตามมติคณะรัฐมนตรีในขณะนั้นได้มอบหมายให้กองทัพเรือเป็นผู้รับผิดชอบในการป้องกันภัยทางอากาศและภัยทางทะเลทั้งหมดในพื้นที่เศรษฐกิจชายฝั่งทะเลภาคตะวันออกนี้
สืบเนื่องจากมติคณะมนตรี พ.ศ. 2530 ส่งผลให้เขตการรับผิดชอบของกองทัพเรือขยายออกไปมากขึ้น เกินกำลังของกรม จึงทำให้ในวันที่ 13 สิงหาคม พ.ศ. 2533 กองทัพเรือได้ยกระดับกรมต่อสู้อากาศยานและรักษาฝั่งให้ขึ้นเป็น หน่วยบัญชาการต่อสู้อากาศยานและรักษาฝั่ง โดยทาง สอ.รฝ.ได้ถือวันที่ 13 สิงหาคมนี้ให้เป็นวันคล้ายสถาปนาหน่วยทั้งนี้ทั้งนั้น สอ.รฝ.ยังมีเขตเขตรับผิดชอบเขตเศรษฐกิจจำเพาะในกรณีที่มีการร้องขอกำลังเพิ่มเติมโดยหน่วยงานที่รับผิดชอบในบริเวณนั้นด้วย
ทะเลสาบวาน

ทะเลสาบวาน (, , "Vana lič̣", , ) เป็นทะเลสาบที่ใหญ่ที่สุดในประเทศตุรกี ตั้งอยู่ทางตะวันออกไกลของประเทศในจังหวัดวานและจังหวัดบิตลิส เป็นทะเลสาบน้ำเค็มแบบทะเลสาบโซดา ที่ได้รับน้ำมาจากธารน้ำสายเล็ก ๆ หลายสายที่ไหลลงมาจากภูเขาที่รายล้อมอยู่ ทะเลสาบวานเป็นหนึ่งในทะเลสาบปิดที่ใหญ่ที่สุดในโลก หลังจากที่ภูเขาไฟระเบิดได้สกัดทางน้ำไหลมาตั้งแต่ยุคโบราณ แม้ทะเลสาบวานตั้งอยู่ที่ระดับความสูง 1,640 ม. (5,380 ฟุต) ที่มีฤดูหนาวอันโหดร้าย แต่ด้วยความเค็มจัดจึงทำให้ไม่เกิดน้ำแข็ง แม้บริเวณทางเหนือที่ตื้นเขินก็ไม่ค่อยเป็นน้ำแข็ง
คุณหนูเรือนเล็ก

คุณหนูเรือนเล็ก ละครแนว โรแมนติก ดราม่า เป็นของบทประพันธ์ วราภา และบทโทรทัศน์ เบญจมาศ ดาลหิรัญรัตน์ กำกับการแสดงโดย รอน สังวริบุตร นำแสดงโดย ธันวา สุริยจักร เกศรินทร์ น้อยผึ้ง ธาราเขต เพ็ชร์สุกใส อังคณา วรรัตนาชัย ตวงสิทธิ์ เรียมจินดา พรรัมภา สุขได้พึ่ง กรเศก โคนินทร์ ปริตา ไชยรักษ์ และนักแสดงอีกมากมาย ออกอากาศทุกวันจันทร์-อังคาร เวลา 20.30 น.-22.40 น. เริ่มวันจันทร์ที่ 26 พฤศจิกายน พ.ศ. 2561 ต่อจากละคร นางทิพย์ ทาง ช่อง 7 HD
เส้นขนานที่ 66 องศาเหนือ

เส้นขนานที่ 66 องศาเหนือ คือวงกลมละติจูดที่ 66 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย และทวีปอเมริกาเหนือ

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง ในระหว่างครีษมายัน และ 2 ชั่วโมง 47 นาที ในระหว่างเหมายัน
เส้นขนานที่ 67 องศาเหนือ

เส้นขนานที่ 67 องศาเหนือ คือวงกลมละติจูดที่ 67 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย และทวีปอเมริกาเหนือ

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง ในระหว่างครีษมายัน และ 1 ชั่วโมง 30 นาที ในระหว่างเหมายัน
เส้นขนานที่ 68 องศาเหนือ

เส้นขนานที่ 68 องศาเหนือ คือวงกลมละติจูดที่ 68 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย และทวีปอเมริกาเหนือ

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง 0 นาที ในระหว่างครีษมายัน และเกิดสนธยาทางการในระหว่างเหมายัน
เส้นขนานที่ 69 องศาเหนือ

เส้นขนานที่ 69 องศาเหนือ คือวงกลมละติจูดที่ 69 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย และทวีปอเมริกาเหนือ และผ่านส่วนใต้ของมหาสมุทรอาร์กติก

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง 0 นาที ในระหว่างครีษมายัน และเกิดสนธยาทางการในระหว่างเหมายัน
เส้นขนานที่ 71 องศาเหนือ

เส้นขนานที่ 71 องศาเหนือ คือวงกลมละติจูดที่ 70 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย และทวีปอเมริกาเหนือ และยังลากผ่านบางส่วนของทะเลใต้ของมหาสมุทรอาร์กติกด้วย

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง 0 นาที ในระหว่างครีษมายัน และเห็นแต่แสงสนทยาทั่วไปในช่วงเหมายัน
เส้นขนานที่ 72 องศาเหนือ

เส้นขนานที่ 72 องศาเหนือ คือวงกลมละติจูดที่ 72 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง 0 นาที ในระหว่างครีษมายัน และเห็นแต่แสงสนทยาทั่วไปในช่วงเหมายัน
เส้นขนานที่ 73 องศาเหนือ

เส้นขนานที่ 73 องศาเหนือ คือวงกลมละติจูดที่ 73 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ

ที่ละติจูดนี้ ดวงอาทิตย์จะมองเห็นได้เป็นเวลา 24 ชั่วโมง 0 นาที ในระหว่างครีษมายัน และเห็นสนธยาทางการเดินเรือในช่วงเหมายัน
เส้นขนานที่ 1 องศาเหนือ

เส้นขนานที่ 1 องศาเหนือ คือวงกลมละติจูดที่ 1 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย เอเชียตะวันออกเฉียงใต้ มหาสมุทรแปซิฟิก และทวีปอเมริกาใต้

เส้นขนานนี้แบ่งเขตแดนระหว่างอิเควทอเรียลกินีและกาบอง
คิมิ โนะ โตนาริ เดะ โคอิชิเตรุ!

คิมิ โนะ โตนาริ เดะ โคอิชิเตรุ! () เป็นเกมวิชวลโนเวลสำหรับผู้ใหญ่ภาษาญี่ปุ่น สร้างโดย Alcot Honey Comb และเผยแพร่เมื่อวันที่ 11 พฤศจิกายน 2014 เป็นแผ่นเกม และสามารถดาวน์โหลดได้เมื่อ 20 พฤศจิกายน 2015 เป็นเรื่องเกี่ยวยายของเขา Chiyo กังวลเกี่ยวกับอนาคตของหลานชาย หลังจากที่พ่อแม่ของเขาล้มเหลวในการแต่งงานและให้เขาหาเจ้าสาวขณะที่เธอยังมีชีวิตอยู่ ถ้าเขาไม่สามารถทำได้ภายในหนึ่งสัปดาห์ เขาจะถูกบังคับให้แต่งงานกับคนที่เธอเลือก
อาชญากรรมในประเทศลาว

เหตุอาชญากรรมมีอยู่หลากหลายประเภทในประเทศลาว

การตบทรัพย์เพียงเล็กน้อย และการล้วงกระเป๋า เป็นเหตุอาชญากรรมที่เกิดขึ้นอยู่เป็นประจำในประเทศลาว สินค้าปลอมและสินค้าที่ละเมิดลิขสิทธิ์สามารถพบเจอได้ทั่วพื้นที่ของประเทศลาว

เหตุอุกฉกรรจ์ถึงว่าเกิดขึ้นเป็นจำนวนน้อยแต่กลับเติบโตขึ้นสูงในเดือนกรกฏาคม ค.ศ. 2013 โดยส่วนมากจะเกิดขึ้นในบริเวณลับตาคนหรือมืดโดยเฉพาะกับชาวต่างชาติ

ปัญหาการทุจริตในประเทศถือว่าเป็นปัญหาหนัก โดยดัชนีภาพลักษณ์คอร์รัปชัน ในปี ค.ศ. 2012 จัดดอันดับโดยองค์กรเพื่อความโปร่งใสนานาชาติ ในอันดับที่ 160 จาก 176 ประเทศจากทั้งหมด รัฐบาลได้พยายามปราบปรามการทุจริตภายในประเทศให้หมดสิ้น

การค้ายาเสพติดที่ผิดกฎหมายถือเป็นเรื่องที่สำคัญในประเทศลาว เนื่องจากประเทศนี้เป็นประเทศของทุ่งดอกป็อปปี้และยาเสพติดที่ผลิตขึ้นมาเป็นจำนวนมาก รัฐบาลลาวพยายามยุติปัญหาเหล่านี้ โดยการกำจัดพื้นที่ปลูกฝิ่นของผู้ผลิตฝิ่นรายใหญ่ของประเทศออกจากประเทศไปร้อยละ 98 ในปี ค.ศ. 2005 ทำให้รัฐบาลเรียกการล้างฝิ่งนี้ถือว่าประสบความสำเร็จ ในขณะที่ยาเสพติดชนิดอื่น เช่น เฮโรอีน ได้แพร่หลายภายในประเทศมากขึ้น

ในช่วงไม่กีปี่ที่ผ่านมามีชาวต่างชาติเสียชีวิตจากการเสพยาเมทแอมเฟตามีน, ฝิ่น หรือเฮโรอีน ที่ผิดกฎหมาย ความแรงของยาเสพติดในประเทศลาวบางทีอาจเทียบเท่า หรือ แรงกว่ายาเสพติดในสหรัฐ
กังต็อก

กังต็อก (ภาษาอังกฤษ:Gangtok) เป็นนครเทศบาล เมืองหลวงและเมืองที่ใหญ่ที่สุดของรัฐสิกขิม ประเทศอินเดีย และยังเป็นเมืองศูนย์กลางการปกครองของเขตสิกขิมตะวันออก กังต็อกตั้งอยู่ทางตะวันออกของเทือกเขาหิมาลัย ที่ระดับความสูง 1,650 เมตร (5,410 ฟุต) กังต็อกมีประชากร 100,000 คนจากหลากหลายชาติพันธุ์ อาทิ ชาวเนปาล ชาวเลปชา ชาวภูฏาน ฯลฯ โดยตั้งถิ่นฐานที่จุดสูงกว่ายอดเขาของหิมาลัยและใช้ชีวิตในสภาพภูมิอากาศที่มีอุณหภูมิไม่หนาวจัดตลอดปี กังต็อกยังเป็นศูนย์กลางอุตสาหกรรมการท่องเที่ยวของรัฐสิกขิม

กังต็อกมีชื่อเสียงทางด้านเป็นสถานที่แสวงบุญของชาวพุทธหลังจากที่ได้ก่อสร้างวัดเอนเชย์ ในปี ค.ศ. 1840 และ ในปี ค.ศ. 1894 ผู้ปกครองชาวสิกขิม โชกยัล ทูต็อบ นัมกยัล (Thutob Namgyal) ได้ย้ายเมืองหลวงมายังกังต็อก และช่วงต้นศตวรรษที่ 20 กังต็อกกลายเป็นจุดหยุดพักเส้นทางการค้าที่สำคัญระหว่างลาซาในทิเบตกับเมืองอื่น ๆ อย่าง โกลกาตา (ขณะนั้นคือ กัลกัตตา) ในบริติชอินเดีย ต่อมาหลังจากอินเดียได้รับอิสรภาพจากอังกฤษในปี ค.ศ. 1947 สิกขิมเลือกที่จะเป็นประเทศอิสระที่มีพระมหากษัตริย์เป็นประมุข โดยมีกังต็อกเป็นเมืองหลวง ในปี ค.ศ. 1975 หลังจากรวมกับสหภาพอินเดีย กังต็อกเป็นเมืองหลวงของรัฐที่ 22 ของอินเดีย

ความหมายที่ถูกต้องของชื่อ "กังต็อก" นั้นยังไม่ชัดเจน แม้ว่าความหมายที่เป็นที่นิยมที่สุดนั้นจะหมายถึง "ตัดเนินเขา" (hill cut) ปัจจุบันกังต็อกโดดเด่นในฐานะเมืองชุมชนที่มีผู้มีการศึกษาร้อยละ 94 ของจำนวนประชากรทั้งหมด
สโมสรฟุตบอลพัทยา ดิสคอฟเวอร์รี่ ยูไนเต็ด

สโมสรฟุตบอลพัทยา ดิสคอฟเวอร์รี่ ยูไนเต็ด เป็นสโมสรฟุตบอลอาชีพในประเทศไทยจาก เมืองพัทยา ชลบุรี ปัจจุบันทำการแข่งขันอยู่ใน ไทยลีก 4

สโมสรฯ ก่อตั้งเมื่อปี 2557 ในนาม สโมสรฟุตบอลอีสาน พัทยา โดยเริ่มต้นเข้าร่วมการแข่งขัน ของ สมาคมฟุตบอลแห่งประเทศไทยฯ คือการแข่งขัน ฟุตบอลถ้วย ง ในปี 2557 และทำผลงานได้ดี โดยได้สิทธิ์เลื่อนชั้นทำการแข่งขัน ฟุตบอลถ้วย ค โดยหลังจากจบการแข่งขันฯ ก็ได้แปรสภาพเป็นทีมฟุตบอลเดินสายในแถบ จังหวัดระยอง และ จังหวัดชลบุรี

ในการแข่งขัน ฟุตบอลถ้วย ค สโมสรทำผลงานได้ไม่ดีนัก โดยตกรอบ 16 ทีมสุดท้าย

ต่อมาเมื่อมีการยุบ ฟุตบอลถ้วยพระราชทาน และแปรสภาพเป็น ฟุตบอล ดิวิชั่น 3 สโมสรได้ส่งลงเข้าร่วมการแข่งขัน ดิวิชั่น 3 2559 โซนภาคตะวันออก โดยในฤดูกาลนั้น สโมสรสามารถเข้าถึงรอบรองชนะเลิศของโซน โดยแพ้ให้กับ สโมสรบ้านค่าย ยูไนเต็ด ในการดวลจุดโทษ

ต่อมาในการแข่งขัน ไทยแลนด์ อเมเจอร์ลีก ในปี 2560 สโมสรได้ส่งเข้าแข่งขันในนาม สโมสรฟุตบอลอีสาน ดีบีชออร่า พัทยาโดยเป็นการรวมกลุ่มของพนักงานของ โรงแรมพัทยา ดิสคอฟเวอรี่ บีช โดยนักฟุตบอลส่วนใหญ่ เป็นพนักงานของโรงแรม ผสมกับนักฟุตบอลที่มีอยู่เดิม และสามารถชนะเลิศการแข่งขันของโซนได้สำเร็จ พร้อมเลื่อนชั้นมาทำการแข่งขันใน ไทยลีก 4 โซนภาคตะวันออก ได้สำเร็จ

ต่อมาสโมสร ได้ยื่นเรื่อง ขอเปลื่ยนชื่อสโมสร กับทาง ไทยลีก โดยได้ส่งเรื่องต่อไปยัง สมาพันธ์ฟุตบอลเอเชีย ต่อมาเมื่อวันที่ 12 ธันวาคม 2561 ทาง เอเอฟซี ได้แจ้งมายังไทยลีก ให้อนุมัติคำร้อง ขอเปลื่ยนชื่อสโมสร จาก "อีสาน ดีบีชออร่า พัทยา" เป็น สโมสรฟุตบอลพัทยา ดิสคอฟเวอร์รี่ ยูไนเต็ด พร้อมกับผ่านเกณฑ์ประเมิน Club Licensing ซึ่งทำให้สโมสร สามารถแข่งขันใน ไทยลีก 4 2562
การรุกพอเมอเรเนียตะวันออก

ปฏิบัติการการรุกพอเมอเรเนียตะวันออก เป็นการรุกโดยกองทัพแดงของโซเวียตในการสู้รบกับกองทัพแวร์มัคท์ของเยอรมันบนแนวรบด้านตะวันออก เกิดขึ้นในพอเมอเรเนียและปรัสเซียตะวันตก และยืดเยื้อต่อไปตั้งแต่วันที่ 10 กุมภาพันธ์-4 เมษายน ค.ศ. 1945

ในการคาดคำนวณของโซเวียต มีความเกี่ยวข้องกับสิ่งที่ขึ้นอยู่กับปฏิบัติการดังต่อไปนี้
Apache License

Apache License เป็น ข้อตกลงการใช้งานซอฟต์แวร์เสรี ถูกเขียนโดย Apache Software Foundation (ASF) โดยสามารถใช้งานได้ฟรี ปรับแต่งแล้วเอาไปขายต่อได้ ไม่ต้องเปิดเผยโค้ดโปรแกรม
Erigone

Erigone เป็นสกุลของแมงมุมของอันดับย่อย Araneomorphae และอยู่ในวงศ์ของ Linyphiidae เป็นสิ่งมีชีวิตกินเนื้อ ล่าเหยื่อแบบแมลงขนาดเล็กและแมลงวัน มีถิ่นกำเนิดในทวีปเอเชีย, โอเชียเนีย, ทวีปอเมริกาเหนือ, ทวีปยุโรป, และในทวีปแอฟริกา

แมงมุมสีดำเข้ม ส่วนใหญ่ขาทั้งแปดจะมีสีน้ำตาลอ่อน น้ำตาลเข้ม จนกระทั่งมีสีดำ ขึ้นกับภูมิประเทศที่อยู่อาศัย

"Erigone" มีมีถิ่นกำเนิดในทวีป อเมริกาเหนือ, ยุโรป, เอเชีย, แอฟริกาและโอเชียเนีย

พบสายพันธุ์จำนวนมากกระจายอยู่ทั่วทุกมุมโลก รายละเอียดดังนี้
คิม จา-จ็อม

คิม จา-จ็อม (, 1588 – 17 ธันวาคม 1651) ขุนนางและนักปราชญ์ลัทธิขงจื๊อใหม่ของราชวงศ์โชซ็อน นามปากกาของเขาคือ นักซอ () และชื่อรองคือ ซ็องจี () และเป็นหนึ่งในศิษย์ของซ็องฮ็อน ()

เขาเป็นอัครมหาเสนาบดีของราชวงศ์โชซ็อนระหว่าง ค.ศ. 1645–1650 และเป็นบรรพบุรุษของคิม กู นักกิจกรรมเพื่อเอกราชของเกาหลีผู้มีชื่อเสียง

คิม จา-จ็อมเป็นหนึ่งในขุนนางที่ร่วมก่อการโค่นล้มราชบัลลังก์ของเจ้าชายควังแฮ ในเหตุการณ์ที่เรียกว่ารัฐประหารพระเจ้าอินโจเมื่อ ค.ศ. 1623 พร้อมกับสนับสนุนองค์ชายนึงยางให้ขึ้นสืบราชบัลลังก์เป็นพระเจ้าอินโจ
ชิกูวะ

ชิกูวะ () เป็นผลิตภัณฑ์อาหารของญี่ปุ่น ทำจากส่วนผสมได้แก่ ซูริมิ (เนื้อปลาบด) เกลือ น้ำตาล แป้ง ผงชูรส และไข่ขาว นำมาผสมให้เข้ากันแล้วนำมาพันรอบไม้ไผ่หรือแท่งโลหะ จากนั้นนำไปนึ่งหรือต้ม คำว่า "ชิกูวะ" มีความหมายว่า "วงแหวนไม้ไผ่" มีที่มาจากลักษณะของชิกูวะเมื่อนำมาหั่นเป็นแผ่น

ผลิตภัณฑ์ซูริมิหลายอย่างเช่นคามาโบโกะและซัตสึมาอาเงะเป็นที่นิยมอย่างมาก ในจังหวัดทตโตริมีการบริโภคผลิตภัณฑ์ซูริมิต่อครัวเรือนมากที่สุดในทุกจังหวัดในรอบ 30 ปีที่ผ่านมาตั้งแต่ปีแรกที่เริ่มมีการเก็บข้อมูล ชิกูวะก็ได้รับความนิยมในฐานะขนมขบเคี้ยว เพราะมีราคาถูกและเป็นแหล่งของโปรตีนที่มีไขมันต่ำ

ปลาเนื้อขาวที่ใช้ทำซูริมิ (ญี่ปุ่น: 擂り身, มีความหมายว่า "เนื้อบด") ได้แก่:ชิกูวะสามารถรับประทานเดี่ยว ๆ ได้ และสามารถใช้เป็นส่วนผสมของอาหารจำพวกนิโมโนะ (ของต้ม) เช่น โอเด้ง ชิคุเซนนิ อุด้ง ยากิโซบะ ยาไซ-อิทาเมะ และแกงกะหรี่ญี่ปุ่น

ลักษระของชิกูวะมีความหลากหลายตามแต่ละภูมิภาคของประเทศญี่ปุ่น ทางด้านตะวันออกของทตโตริและส่วนหนึ่งของนางาซากิ มี"โทฟุ-ชิคุวะ"โดยการเพิ่มเต้าหู้ลงในซูริมิ มักเลือกใช้เต้าหู้แข็ง

ในเมืองยาวาตาฮามะ จังหวัดเอฮิเมะ มี"คาวะ-ชิกูวะ" (มีความหมายว่า "ชิกูวะผิวหนัง") โดยการนำหนังปลามาห่อรอบไม้เสียบแล้วนำไปต้ม คาวะ-ชิกูวะเป็นผลพลอยได้จากการผลิตชิกูวะปกติ ซึ่งมีเนื้อสัมผัสและรสชาติต่างออกไป
ในเมืองชิโกกุจูโอ จังหวัดเอฮิเมะ มี"เอบิ-ชิกูวะ" ซึ่งมีเนื้อกุ้งบดเป็นส่วนผสมในซูริมิ

ในเมืองโคมาซึชิมะ จังหวัดโทกูชิมะ มี"ทาเคะ-ชิกูวะ" (มีความหมายว่า "ชิกูวะไผ่") ซึ่งยังคงไม้ไผ่ไว้หลังจากนำไปต้มแล้ว
ในคืนหนาว แสงดาวยังอุ่น

ในคืนหนาว แสงดาวยังอุ่น 
เป็นละครแนว โรแมนติก ดราม่า บทประพันธ์ ศตรัศมิ์ บทโทรทัศน์ ปณธี กำกับการแสดงโดย สยาม น่วมเศรษฐี ผลิตโดย บริษัท พอดีคำ เอนเทอร์เทนเม้นท์จำกั นำแสดงโดย หลุยส์ เฮส เซฟฟานี่ อาวะนิค วรากร ศวัสกร ปภาดา กลิ่นสุมาลย์ และนักแสดงอีกมากมาย ออกอากาศทุกวันพุธ-พฤหัสบดี เวลา 20.15 น. ต่อจากละคร พ่อมดเจ้าเสน่ห์ ทาง ช่อง 7 เริ่มวันพุธที่ 5 ธันวาคม พ.ศ. 2561
ขบวนรถเร็วที่ 171/172

ขบวนรถเร็ว กรุงเทพ - สุไหงโก-ลก เป็นขบวนรถเร็วที่มีระยะทำการไกลที่สุดเช่นเดียวกับขบวนรถด่วนพิเศษทักษิณ ในอดีตมีต้นทางอยู่ที่สถานีธนบุรี และใช้เลขขบวนคือ 45/46 จนกระทั่งเมื่อ 1 กันยายน พ.ศ.2528 ได้ย้ายสถานีต้นทางจากสถานีธนบุรีมาเป็นสถานีกรุงเทพ

ต่อมา ขบวน 45/46 ได้เปลี่ยนมาเป็นเลขขบวน 171/172 และใช้เลขขบวนนี้จนถึงปัจจุบันรถเร็วกรุงเทพ-สุไหงโก-ลก มีกำหนดเวลาดังต่อไปนี้

ตารางเวลาขาไป
ตารางเวลาขากลับ
จูเก่อ

จูเก่อ หรือ จูกัด ในภาษาจีน Jegal ในภาษาเกาหลี หรือ โมโรกุซุ ในภาษาญี่ปุ่น เป็นนามสกุลในเอเชียตะวันออก จัดเป็นลำดับที่ 314 ใน "นามสกุล 100 ตระกูล" ในประเทศจีน นามสกุลนี้มักใช้ในความหมายที่พ้องกับความฉลาดในวัฒนธรรมจีน จากชื่อเสียงของจูเก่อ เลี่ยง (จูกัดเหลียง หรือขงเบ้ง)